Vlinderspesies sterf uitArgieffoto Drie vlinderspesies in die suide van Afrika het reeds uitgesterf en 14 spesies word kritiek bedreig. Dié inligting spruit uit ŉ nuwe vlinderatlas wat Suid-Afrika, Lesotho en Swaziland dek, het Beeld Donderdag berig. Die atlas is saamgestel uit ŉ gekombineerde poging deur die Universiteit van Kaapstad, die Suid-Afrikaanse Nasionale Biodiversiteitsinstituut en die Vlindervereniging van Suid-Afrika. Volgens die atlas is daar 657 verskillende vlinderspesies, buiten die verskillende subspesies, in dié drie lande. Die helfte van die spesies kom nêrens anders in die wêreld behalwe in Suid-Afrika, Lesotho en Swaziland voor nie. – Sapa